Paraclisul Sfintei mari muceniţe Eufimia 
(11 iulie /16 septembrie ) 


SEM.M.EYFIMIA pe Lă CALCGDON 


(stilul vechi 24 iulie/29 septembrie) 


Sfânta mare muceniţă Eufimia (f 304) - “Sfânta dogmei ortodoxe” (1 liulie /16 


septembrie): 

is ie e 


Materiale despre Sfânta mare muceniţă Eufimia: 

https://archive.org/details/Esteaemy?query=eufimia 

ie 5 2 


Sfânta muceniţă Eufimia s-a născut, a crescut şi s-a încununat prin mucenicie în 
Calcedon, cetatea Bitiniei de lângă gura Mării Negre, în dreptul Constantinopo- 
lului, fiind între ele Bosforul Traciei. Ea a pătimit pe vremea împărăției lui Dio- 
clețian, în 16 zile ale lunii septembrie, în care zi se prăznuieşte pomenirea ei. Iar la 
11 iulie se pomeneşte minunea care s-a făcut de cinstitele ei moaşte în vremea Si- 
nodului al IV-lea a toată lumea al Sfinților părinţi, ce s-a ţinut în Calcedon la anul 
451 şi prin a cărei minune s-a dovedit şi s-a întărit mărturisirea dreptei credințe. 
Această minune a fost hotar al Sfinţilor părinţi, ca să nu treacă spre partea celor rău 
credincioşi. 
&&& 


[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 


8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Apoi troparele acestea, glas IV: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Veseleş- 
te cu puterea Ta pe credinciosul nostru popor, dăruindu-i lui biruinţă asupra potriv- 
nicilor, având ajutorul Tău armă de pace, nebiruită biruinţă. 


Pe Sfânta Eufimia întru cântări o lăudăm şi mărim viaţa ei cea dumnezeiască şi 
mucenicia ei cea minunată răbdată cu puterea lui Hristos, că aceasta a smerit nedu- 
mnezeirea idolilor şi a ruşinat rătăcirile la Sinodul al patrulea; pentru aceasta a in- 
trat slăvită în pământul celor blânzi, ca o muceniţă mult pătimitoare. (de 2 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 


6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi sSmerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfintei muceniţe Eufimia 


Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfântă mare muceniţă Eufimia, roagă-te lui Dumnezeu pentru noi! 


Vino, o, Duhule cel Bun la mine, cel ticălos care voiesc să laud pe Eufimia, stâl- 
pul credinţei, fala şi cinstea Calcedonului. 


Stih: Sfântă mare muceniţă Eufimia, roagă-te lui Dumnezeu pentru noi! 


Laud, Eufimia, vieţuirea ta, măresc jertfa şi minunata mucenicie, cerând ca prin 
rugăciunile tale, maică, să laud după vrednicie minunile tale. 


Slavă Tatălui şi Fiului şi Sfântului Duh 

In chip luminat te-ai lepădat de deşertăciunea şi de frumuseţile lumii, pentru Hri- 
stos, Eufimia; pentru aceasta şi pe noi, cei ce te cinstim, invredniceşte-ne să ne 
lepădăm de patimi. 

Şi acum şi pururea şi în vecii vecilor. Amin (a Născătoarei de Dumnezeu) 
Născătoare de Dumnezeu, pe noi, cei netrebnici învredniceşte-ne, Maică a Cuvân- 
tului, ca, prin rugăciunile tale să propovăduim cele două firi ale Lui într-un singur 
ipostas, Maică-Fecioară. 

Cântarea III 

Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta; că Tu eşti marginea doririlor şi 
credincioşilor întărire, «Unule, iubitorule de oameni». 

Stih: Sfântă mare muceniţă Eufimia, roagă-te lui Dumnezeu pentru noi! 

Vedem în mâinile tale, slăvită Eufimia, cartea părinților, cea de Dumnezeu insu- 
flată, cu cuviinţă ţinută, iar scrierea ereticilor zăcând la picioarele tale, ceea ce 


propovăduieşti dogmele adevărului. 


Stih: Sfântă mare muceniţă Eufimia, roagă-te lui Dumnezeu pentru noi! 


Te-ai împotrivit cu tărie idoleştilor cuvinte, muceniţă FEufimia, prin credinţa ta 
către Dumnezeu Omul şi prin semne multe smerind pe judecătorii tăi, ai suferit 
mucenicia cu bucurie. 


Slavă Tatălui şi Fiului şi Sfântului Duh 

Dorind cu râvnă, slăvită Eufimia, sfinţenia vieţii şi pe Hristos, şi lepădând toate 
cele trecătoare de pe pământ, ai gustat cele cereşti, a căror dorire dăruieşte-o şi 
nouă, cu rugăciunile tale. 

Și acum şi pururea şi în vecii vecilor. Amin (a Născătoarei de Dumnezeu) 

Ca o purtătoare de biruinţă te-ai înălțat la ceruri, prea curată, ca una ce ai născut 
nouă pe Dumnezeu Omul, pe care roagă-L pururea cu îndrăznire de maică, pentru 
robii tăi, pururea - Fecioară curată. 


Apoi aceste stihiri: 


Izbăveşte de eresuri pe toţi ortodocşii, că eşti mijlocitoarea credincioşilor către 
Hristos, ca o muceniţă mult pătimitoare, Eufimia. 


Intăreşte-i pe cei ce în chip ortodox te cinstesc pe tine, Născătoare de Dumnezeu, 
întru credinţa Fiului tău şi în încercările vieţii, ca una ce ai îndrăznire de Maică. 


[Apoi preotul rosteşte Ectenia la care pomeneşte pe cei pentru care se face 
paraclisul, iar după ecfonis cântăm: ] 


Sedealna, glas 2, 

Podobie: Ceea ce eşti rugătoare caldă şi zid nebiruit, izvor de milă şi lumu scă- 
pare, cu de-adinsul strigăm către tine, Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 
Dorind, cinstită, cămara cea prea împodobită, te-ai jertfit lui Dumnezeu, ca o jun- 
ghiere cu bun miros şi L-ai propovăduit pe Hristos desăvârşit om şi Dumnezeu în- 


tr-un singur ipostas, ţinând în mâinile tale, Eufimia, cartea lui Dumnezeu. 


Cântarea IV 


Irmos: Am auzit, Doamne, taina rânduielii Tale, am înţeles lucrurile Tale şi am 
prea slăvit Dumnezeirea Ta. 


Stih: Sfântă mare muceniţă Eufimia, roagă-te lui Dumnezeu pentru noi! 


Te-ai înfrumusețat întru duhul, muceniţă Eufimia; pentru aceasta te-ai nevoit bi- 
ruind reaua credinţă, pe care şi acum o izgoneşte, cu solirile tale. 


Stih: Sfântă mare muceniţă Eufimia, roagă-te lui Dumnezeu pentru noi! 


Uneltele diavolului le-ai smerit, prin minune, Eufimia; şi pe noi acum ne păzeşte 
de năvălirile înşelătorului, o, prea lăudată. 


Slavă Tatălui şi Fiului şi Sfântului Duh 


Chinuri ai răbdat bucurându-te, prin dumnezeiescul har, Eufimia; pentru aceasta 
grăbeşte şi izbăveşte de săgețile durerii pe cei ce te cinstesc. 


Şi acum şi pururea şi în vecii vecilor. Amin (a Născătoarei de Dumnezeu) 


Prin solirile tale, Fecioară, trimite-ne de la Fiul tău curăţire de păcate, ca toţi să 
scăpăm de năvălirile vicleanului balaur. 


Cântarea V 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-ne-o nouă, lubitorule de oameni. 


Stih: Sfântă mare muceniţă Eufimia, roagă-te lui Dumnezeu pentru noi! 


Izbăveşte pe cei credincioşi cu solirile tale, Eufimia, de rătăcirile cele întinate ale 
ereticilor, care răstoarnă dumnezeieştile dogme ale Bisericii. 


Stih: Sfântă mare muceniţă Eufimia, roagă-te lui Dumnezeu pentru noi! 


Ai izbăvit şi ai întărit credinţa cea adevărată a ortodocșilor, prin minune pece- 
tluind dumnezeiasca credinţă, Eufimia. 


Slavă Tatălui şi Fiului şi Sfântului Duh 


Înalță mintea celor ce te cinstesc pe tine, Eufimia, către lisus Mântuitorul, Dum- 
nezeu - Omul, şi de înşelare păzeşte-ne şi ne izbăveşte. 


Şi acum şi pururea şi în vecii vecilor. Amin (a Născătoarei de Dumnezeu) 


Porți pe Hristos în braţele tale, Mireasă dumnezeiască, şi alăptezi ca pe un prunc, 
mai presus de fire, pe Cel ce S-a întrupat sub vreme, pe Dumnezeu şi Domnul. 


Cântarea VI 

Irmos: Rugăciunea mea voi înălța către Domnul şi Lui voi spune scârbele mele; că 
s-a umplut sufletul meu de răutăți şi viaţa mea s-a apropiat de iad, şi ca lona mă 
rog: Dumnezeule, din stricăciune scoate-mă. 

Stih: Sfântă mare muceniţă Eufimia, roagă-te lui Dumnezeu pentru noi! 

Iubit-ai pe Hristos, prea lăudată Eufimia, din inimă fierbinte; pentru aceasta te des- 
fătezi de viaţa cea veşnică şi dumnezeiască, bucurându-te, şi mijlocind la Dum- 
nezeu să fim izbăviţi noi de chinuri. 

Stih: Sfântă mare muceniţă Eufimia, roagă-te lui Dumnezeu pentru noi! 
Zădărniceşte îndrăznelile celor de rea credinţă şi năvălirile demonilor, Eufimia şi 
cu rugăciunile tale către Cuvântul, izbăveşte inimile credincioşilor de înşelare şi-i 
scapă de legăturile păcatului, ale morții şi ale diavolului. 

Slavă Tatălui şi Fiului şi Sfântului Duh 

Alină-mi sufletul, slăvită Eufimia, cu rugăciunile tale către Dumnezeu, şi dăru- 
ieşte-mi bucuria păcii şi nădejdea în Dumnezeu cea mântuitoare şi dorirea veşnicei 
desfătări şi viaţa Raiului cea nesfârşită. 

Şi acum şi pururea şi în vecii vecilor. Amin (a Născătoarei de Dumnezeu) 

Tu L-ai purtat în pântece pe Domnul, Fecioară, mai presus de fire şi de cuvânt, şi ai 
îmbrățişat cu mâinile pe Dumnezeu şi din cinstiții tăi sâni L-ai alăptat; pentru 


aceasta, ca o Maică a lui Dumnezeu, roagă-L pe Acesta pentru toţi. 


Apoi aceste stihiri: 


Izbăveşte de eresuri pe toţi ortodocşii, că eşti mijlocitoarea credincioşilor către Hri- 
stos, ca o muceniţă mult pătimitoare, Eufimia. 


Întăreşte-i pe cei ce în chip ortodox te cinstesc pe tine, Născătoare de Dumnezeu, 
întru credinţa Fiului tău şi în încercările vieţii, ca una ce ai îndrăznire de Maică. 
[Preotul rosteşte Ectenia, aşa cum s-a arătat după cântarea a III-a, apoi cân- 
tăm:] 


Condacul, glas 2: 


Podobie: Ceea ce eşti folositoare creştinilor, neînfruntată mijlocitoare către Făcă- 
torul, neschimbată, nu trece cu vederea glasurile cele de rugăciune ale păcătoşilor, 
ci apucă înainte, ca o bună, spre ajutorul nostru care cu credinţă strigăm către tine: 
Grăbeşte spre rugăciune şi sârguieşte spre îmblânzire, apărând pururea, Născătoare 
de Dumnezeu, pe cei ce te cinstesc pe tine. 


Eufimia, tu eşti fala mucenicilor, înfrumusețarea cea cinstită a mărturisiri lui Hri- 
stos, jertfindu-te de bunăvoie pentru Dânsul cu bucurie; pentru aceasta ai luat în 
ceruri cinste de mare muceniţă şi cununa biruinţei. Întăreşte, cu solirile tale, pe cre- 
dincioşi în dreapta credinţă şi roagă pe Hristos ca să primim iertare. 


Prochimenul, glas 4: Minunat este Dumnezeu întru Sfinţii Săi. 
Stih: Prin Sfinţi care sunt pe pământul Lui, lucruri minunate a făcut Domnul. 


Şi se citeşte Evanghelia de la Luca 


Zis-a Domnul ucenicilor Săi: 

12. Dar, mai înainte de toate acestea, îşi vor pune mâinile pe voi şi vă vor pri- 
goni, dându-vă în sinagogi şi în temnițe, ducându-vă la împărați şi la dregători, 
pentru numele Meu. 

13. Și va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Și veţi fi urâţi de toți pentru numele Meu. 

16. Şi păr din capul vostru nu va pieri. 


19. Prin răbdarea voastră veţi dobândi sufletele voastre. 
Strana: Slavă Ţie, Doamne, slavă Ţie! 
Slavă Tatălui şi Fiului şi Sfântului Duh 


Pentru rugăciunile purtătoarei de chinuri Eufimia, Milostive, curăţeşte mul- 
țimea greşalelor noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi stihira: 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndură- 
rilor Tale curăţeşte fărădelegile noastre. 


În cântări dumnezeieşti să lăudăm pe Eufimia, podoaba Calcedonului, înfrumu- 
sețarea cea prea cinstită a Bisericii, căci cu bucurie s-a jertfit pe sine Domnului şi a 
lepădat pe cele trecătoare, mincinoase şi stricăcioase şi toată deşertăciunea, întărind 
prin minuni pe cei ce cred întru adevăr; cu adevărat s-a arătat pildă mucenicilor lui 
Hristos şi turn de apărare al ortodocşilor, cea de Dumnezeu fericită. 


[Diaconul (iar în lipsa lui, preotul) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalță fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemersătorului şi Botezătorului loan; ale Sfinţilor, mări- 
ților şi întru tot lăudaţilor apostoli; ale sfinţilor sfințiţilor ierarhi; ale sfinţilor, 
măriţilor şi bunilor biruitori mucenici, ale prea cuvioşilor şi de Dumnezeu pur- 
tătorilor părinților noştri, ale Sfintei marii muceniţe Eufimia din Calcedon, ale 
Sfinţilor (N), a căror pomenire săvârşim, ale Sfinţilor şi drepţilor dumnezeieşti 


părinţi Ioachim şi Ana şi pentru ale tuturor sfinţilor, rugămu-ne, Mult-milostive 
Doamne, auzi-ne pe noi păcătoşii, care ne rugăm ie, şi ne miluieşte pe noi.] 


Strana: Doamne, miluieşte (de 12 ori), cântat alternativ de cele două strane. 


[Preotul rosteşte ecfonisul: Cu mila şi cu indurările şi cu iubirea de oameni ale 
Unuia-Născut Fiului Tău, cu care eşti binecuvântat, împreună cu Preasfântul şi 
bunul şi de viaţă făcătorul Tău Duh, acum şi pururea şi în vecii vecilor.] 


Strana: Amin. 
Cântarea VII 


Irmos: Tinerii cei ce au mers din ludeea în Babilon oarecând, cu credinţa Treimi, 
văpaia cuptorului au călcat-o, cântând: «Dumnezeul părinţilor noştri bine eşti 
cuvântat». 


Stih: Sfântă mare muceniţă Eufimia, roagă-te lui Dumnezeu pentru noi! 

O, muceniţă Eufimia, prăznuieşti întru slavă, în Împărăţia lui Dumnezeu, fiind în- 
cununată după vrednicie, în mijlocul mucenicilor, cu care cânţi Domnului: Dumne- 
zeul părinţilor noştri, bine eşti cuvântat! 

Stih: Sfântă mare muceniţă Eufimia, roagă-te lui Dumnezeu pentru noi! 

În chip mărit ocroteşti pe cei ce cu dragoste se închină moaştelor tale, o, cinstită 
maică Eufimia şi laudă pe Domnul cu credinţă dreptslăvitoare: Dumnezeul părin- 
ilor noştri, bine eşti cuvântat! 

Slavă Tatălui şi Fiului şi Sfântului Duh 

Prin minune pecetluieşte Eufimia cartea credincioşilor ortodocşi, dogmatizând cu 


adevărat cele două firi ale lui Hristos într-un singur ipostas, pentru cei ce laudă cu 
credință pe Cuvântul în veci. 


Şi acum şi pururea şi în vecii vecilor. Amin (a Născătoarei de Dumnezeu) 
Biserică însufleţită a lui Dumnezeu Cuvântul eşti şi cort purtător de lumină; roa- 


gă-te, Fecioară, pentru cei ce te laudă şi împreună cântă luminat: Dumnezeul părin- 
ților noştri, bine eşti cuvântat! 


Cântarea VIII 


Irmos: Pe Împăratul ceresc, pe care îl laudă Oştile îngereşti, lăudaţi-L şi-L prea 
înălţați întru toţi vecii. 


Stih: Sfântă mare muceniţă Eufimia, roagă-te lui Dumnezeu pentru noi! 


Logodindu-te cu Cuvântul, o, Eufimia, ai dat mărturie prin sânge, pe Hristos lău- 
dând ca o muceniţă în veci. 


Stih: Sfântă mare muceniţă Eufimia, roagă-te lui Dumnezeu pentru noi! 


De la Domnul luând tărie, Eufimia se sârguieşte către mucenicie cu bucurie, pe 
Hristos lăudând întru toţi vecii. 


Binecuvântăm pe Tatăl, pe Fiul şi pe Sfântului Duh, Dumnezeu 


Mărturisind Eufimia, Stăpânia Treimii, prăznuieşte acum în Sionul de sus, lău- 
dând-o întru toţi vecii. 


Şi acum şi pururea şi în vecii vecilor. Amin (a Născătoarei de Dumnezeu) 


Mărturisim pe Fecioara şi Maica Cuvântului ca pe o mai cuprinzătoare decât ceru- 
rile şi slăvim pe Hristos în veci. 


Cântarea IX 


Irmos: Cu adevărat Născătoare de Dumnezeu te mărturisim pe tine, Fecioară cu- 
rată, noi, cei mântuiţi prin tine, cu cetele celor fără de trupuri slăvindu-te. 


Stih: Sfântă mare muceniţă Eufimia, roagă-te lui Dumnezeu pentru noi! 


Cu puterea Domnului, Eufimia pecetluieşte credinţa cea din carte în chip minunat, 
cu mâinile sale, biruind rătăcirea cea cu adevărat pierzătoare. 


Stih: Sfântă mare muceniţă Eufimia, roagă-te lui Dumnezeu pentru noi! 
Cu veselie a lepădat Eufimia cele ale lumii şi cele stricăcioase şi frumoase ale vie- 


ţii celei trecătoare, ca să se bucure în locaşurile cele dumnezeieşti împreună cu mu- 
Cenicil. 


Slavă Tatălui şi Fiului şi Sfântului Duh 


Dăruieşte-mi râvna mărturisirii şi a dumnezeieştii îndrăzneli şi harul lui Dumne- 
zeu, prin rugăciunile tale către Cuvântul, muceniţă prea slăvită. 


Şi acum şi pururea şi în vecii vecilor. Amin (a Născătoarei de Dumnezeu) 


Să lăudăm pe Maria, Maica Cuvântului, folositoarea cea tare şi acoperământul cre- 
dincioşilor, slava şi desfătarea celor fără de trupuri. 


Apoi îndată: 


Cuvine-se cu adevărat să te fericim pe tine Născătoare de Dumnezeu, cea pu- 
rurea fericită şi prea nevinovată şi Maica Dumnezeului nostru. Ceea ce eşti mai 
cinstită decât Heruvimii şi mai Slăvită fără de asemănare decât Serafimii, care 
fără Stricăciune pe Dumnezeu Cuvântul ai născut, pe tine, cea cu ade-vărat 
Născătoare de Dumnezeu, te mărim. 


Apoi aceste stihiri, glas 6, podobie: "Ceea ce eşti mai cinstită..”, în timpul cărora 
preotul cădeşte altarul şi poporul: 


Bucură-te, podoaba cea cinstită a Calcedonului, muceniţă Eufimia şi călăuza cre- 
dinţei; bucură-te, ruşinarea cumpliţilor eretici şi pecetluirea Sinodului al patrulea. 


Veniţi să lăudăm în cântări viaţa Eufimiei şi să strigăm cu bucurie: bucură-te, lauda 
Bisericii şi a mucenicilor şi apărarea credincioşilor ortodocşi. 


Cu evlavie să cinstim pe dumnezeiasca pecete a mucenicilor, pe minunata Eufimia, 
care s-a jerfit cu râvnă pentru Cuvântul şi a pecetluit credinţa ortodocșilor. 


Pe marea muceniţă a lui Hristos cu cântări de laudă să o încununăm cu bucurie, pe 
ceea ce s-a învrednicit de cinstea nestricăciunii şi de dumnezeiasca odihnă îm- 
preună cu toţi mucenicii. 


Muceniţă Eufimia, în ceruri pururea prăznuieşti cu îngerii, bucurându-te, ca un 
chip al mucenicilor şi laudă a ortodocşilor; roagă pe Ziditorul pentru robii tăi. 


Păzeşte-ne pe noi toţi de rătăcire şi Ortodoxia de săgețile ereticilor; întăreşte cre- 
dinţa cu rugăciunile tale către Ziditorul şi călăuzeşte pe toţi către Dumnezeu, Eufi- 
mia. 


Ingerii şi cetele Sfinţilor, cu Botezătorul, cu apostolii lui Hristos şi cu Născătoa- 
rea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


După ecfonis cântăm Troparul, glas 5: 

Tu eşti frumuseţea Calcedonului şi stâlpul Ortodoxiei, o, cinstită Eufimia, călăuza 
şi întărirea părinților, că te-ai luptat strălucit şi te-ai încununat minunat cu harul 
nestricăciunii şi ai întărit cartea părinților care au mărturisit cele două firi ale lui 


Hristos. 


[Preotul rosteşte Ectenia, pomenind pe cei pentru care se face paraclisul şi Otpu- 
stul mic.] 


Apoi cântăm aceasta stihiră glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, lubitorule de oameni! 


Vreme în care ne închinăm icoanei sfintei: Veniţi să cinstim nevoinţa cea sfântă a 
cinstitei Eufimia, întru umilinţa sufletului, lăudând în cântări minunile ei; că pe 
Hristos L-a propovăduit în mijlocul Sinodului un ipostas în două firi; pentru acea- 
sta după vrednicie este prea mărită, primind slava nestricăciunii şi dumnezeiasca 
odihnă în ceruri. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maică lui Dumnezeu, păzeşte-mă sub aco- 
perământul tău. 


(Traducere din limba greacă de protosinghel Chiril Lovin, după paraclisul 
alcătuit de arhimandrit Nikodimos Aerakis.) 

